
న్యూఢిల్లీ : మన దేశంలోని అరుణాచల్ ప్రదేశ్ కోసం చైనా వెంపర్లాడటంపై చైనా మేధావి వాంగ్ టవో తవో ఎద్దేవా చేశారు. అరుణాచల్ ప్రదేశ్ కోడి దుమ్ములాంటిదని, అది తినడానికి పనికి రాదు, అలా అని దాన్ని పారేయడానికి వీలు కాదని పేర్కొన్నారు. ఈ భూభాగం కోసం ఇరు దేశాల మధ్య చాలా సంవత్సరాలుగా ఈ వివాదం కొనసాగుతోందని, ఇదొక జాతీయ పీడగా మారిందని దుయ్యబట్టారు. చైనాకు అరుణాచల్ ప్రదేశ్ వల్ల ఒరిగేదేమీ ఉండదని స్పష్టం చేశారు. భద్రత సంబంధ విషయాలను చర్చించే ‘ఝిహు.కామ్’ అనే చైనీస్ వెబ్సైట్లో ఆయన రాసిన వ్యాసంలో ఈ వ్యాఖ్యలు చేశారు.వివాదంలో ఉన్న భూభాగం వల్ల ఇరు దేశాలకు ఒరిగేదేమీ లేదని వాంగ్ పేర్కొన్నారు. ఈ ప్రాంతాన్ని అభివృద్ధి చేయడం చాలా కష్టమన్నారు. నైతిక, ఆర్థిక, రాజకీయ, నిర్వహణ వ్యయాలు భరించలేనంత ఎక్కువ అవుతాయని పేర్కొన్నారు. భద్రతా ప్రయోజనాలకు ఆటంకాలు లేనంత వరకు ఇలాంటి చికెన్ రిబ్స్ కోసం ఇండియాతో యుద్ధం చేయడం చైనాకు కష్టమేనన్నారు. ఒకవేళ అరుణాచల్ ప్రదేశ్ కోసం పట్టుబడితే,  మిగిలిన టిబెట్పై ప్రతికూల ప్రభావం పడుతుందని, వేర్పాటువాద శక్తులు బలపడే అవకాశం ఉందని జోస్యం చెప్పారు.

newdhilly : mana desamloni arunachal pradesh kosam chaina vemparlaadatampai chaina medhavi wang tavo tavo eddeva chesaru. arunachal pradesh kodi dummulantidani, adhi tinadaaniki paniki raadu, alaa ani daanni paareyadaaniki veelu kaadani perkonnaru. ee bhuubhaagam kosam iru deshaala madhya chala samvatsaraalugaa ee vivaadam konasagutondani, idoka jaateeya peedagaa maarindani duyyabattaaru. chainaaku arunachal pradesh valla origedemee undadani spashtam chesaru. bhadrata sambandha vishayaalanu charchinche ‘jhihu.kaam’ ane chainees websitelo aayana raasina vyaasamlo ee vyaakhyalu chesaru.vivaadamlo unna bhuubhaagam valla iru deshaalaku origedemee ledani wang perkonnaru. ee praantaanni abhivruddhi cheyadam chala kashtamannaru. naitika, aardhika, rajakeeya, nirvahana vyayaalu bharinchalenanta ekkuva avutaayani perkonnaru. bhadrata prayojanaalaku aatamkaalu lenanta varaku ilanti chiken ribs kosam indiatho yuddham cheyadam chainaaku kashtamenannaru. okavela arunachal pradesh kosam pattubadithe,  migilina tibetpy pratikuula prabhaavam padutundani, verpaatuvaada saktulu balapade avakaasam undani josyam cheppaaru.